cy en en cy ceb it cy en fr cy cy fr nl cy cy jbo cy cy en fr fr cy cy fr it cy cy jbo cy cy en fr fr fr en cy cy jbo cy cy nl fr cy cy cy ast en cy fr nl cy cy cy cy cy cy de hbs_lat cy ast cy cy cy zh cy en cy eo cy it en en es en cy en fr cy it cy cy cy cy cs cs cy cy fy cy cy en cy cy cy cy cy es es cy cy cy cy cy cy en cy es cy cy es de cy cy en cy en cy nl en cy cy en cy en cy en cy nl en cy en cy en cy cs en cy en cy en cy eo en en cy en cy en cy nl en cy cy en cy en cy cy en cy fr cy jbo en cy en en cy fr en cy cy hbs_lat cy en cy
Newyddion | Ysgol Gymraeg Aberystwyth
Mae'r Clwb Brecwast ar agor yn ddyddiol rhwng 0815 - 0845
Os oes angen trafod unrhyw agwedd o adroddiad cofnod cynnydd eich plentyn, cysylltwch â'r Swyddfa i wneud apwyntiad
Gwibdaith bl.3 i Ffatri Wlân Drefach Felindre a Teifi Mania
Gwersi Beicio bl.6 (Grŵp 2)
Gwibdaith y Meithrin (plant sy'n mynychu yn y prynhawn yn unig) i Ganolfan Hamdden Plascrug
Gwibdaith y Meithrin (disgyblion sy'n mynychu drwy'r dydd a bore yn unig) i Ganolfan Glan-y-Môr Clarach.
Barbeciw y Gymdeithas Rhieni ac Athrawon 6yh
Gwersi Beicio bl.6 (Grŵp 4)
Ysgol yn cau ar gyfer gwyliau'r haf
Gwyliau haf hapus i bawb
Bydd yr ysgol yn ail agor i staff ar y 3ydd o Fedi
Bydd yr ysgol yn ail agor i blant ar y 4ydd o Fedi
Gwyliau adeg y tymor
BLWYDDYN 4 YN YMWELD Â GORSAF BŴER CWM RHEIDOL
» Cylch lluniau ymweliad Blwyddyn 4 gyda'r Orsaf Bŵer yng Nghwm Rheidol
"Roedd yr Orsaf Bŵer yn ddiddorol iawn. Wnes i fwynhau gweld y pysgod yn arbennig, a'r rhaeadr ddŵr. Roedd yn rhaid inni wisgo siacedi llachar, melyn ac helmed er mwyn bod yn ddiogel. Gwelson ni nifer o wahanol beiriannau a dysgon ni lawer gan y bobl oedd yn gweithio yno."
ARAD GOCH YN CYFLWYNO 'AR EICH MARCIAU'
» Croesawyd Ffion Bowen a Chwmni Theatr Arad Goch i'r ysgol i berfformio 'Ar Eich Marciau' i flynyddoedd 5 a 6. Mwynhaodd y plant y perfformiadau yn arw, a diolch i Arad Goch am gynhyrchiad llawn egni a gobaith, ac am rannu negeseuon pwysig unwaith yn rhagor
CYMRU YN ERBYN NAMIBIA
» Fideo o ddisgyblion, rhieni a staff yr ysgol yn gwylio Gêm Cymru a Namibia yng Nghystadleuaeth Cwpan Rygbi'r Byd
"Roedd cael dod mewn i'r ysgol yn gynnar i wylio'r gêm yn grêt! Daeth Dad gyda ni hefyd! Ro'n i mor falch gweld Cymru yn chwarae mor dda ac yn sgorio gymaint o geisiau - 12 i gyd! Roedd y tost a sudd oren hanner amser yn flasus hefyd!"
ARDDANGOSFA GELF YN Y MORLAN
» Cylch lluniau disgyblion yr ysgol yn mwynhau arddangosfa gelf yn y Morlan
"Wnes i fwynhau'r arddangosfa, yn enwedig gan fod gwaith Cefyn Burgess yno, oherwydd ry'n ni'n astudio ei waith yn y dosbarth."
BLWYDDYN 6 YN AMGUEDDFA WLÂN CYMRU
» Cylch lluniau disgyblion Blwyddyn 6 yn ymweld ag Amgueddfa Wlân Cymru yn Nrefach Felindre
"Cawsom lawer o hwyl yn yr Amgueddfa Wlân wrth gael cyfle i ffeltio gwlân ein hunain ac wrth gwrs gael ein tywys o gwmpas yr holl beiriannau sydd yno. Roedd ambell i beiriant yn swnllyd iawn, ac un neu ddau yn anferth! Roedd hi'n ddiddorol iawn gweld gyda fy llygaid fy hunan beth oedd yn digwydd yn y ffatrioedd gwlân yma. Trip bendigedig!"
BLWYDDYN 5 YNG NGHASTELL HENLLYS
» Cylch lluniau disgyblion Blwyddyn 5 yn ymweld â'r bryngaer geltaidd, Castell Henllys
"Roedd mynd i Gastell Henllys yn brofiad gwahanol iawn! Roedd yn rhaid cerdded dros bont a gweiddi'n ffyrnig er mwyn cael mynediad i'r hen fryngaer geltaidd! Cawsom hwyl wrth bobi bara, plethu basgedi a chynorthwyo i adeiladu tŷ crwn newydd! Er mwyn ein paratoi ar gyfer rhyfela, wnaethon nhw beintio ein hwynebau gyda phaent glas! Roedden ni i gyd yn edrych yn ffyrnig iawn!"
YMWELIAD GAN DAFYDD JONES
» Dafydd Jones, cyn chwaraewr rygbi y Scarlets a Chymru yn brysur yn llofnodi ar fuarth yr ysgol!
Daeth Dafydd atom i roi gwybodaeth am Wersyll Chwaraeon y Scarlets a fydd yn cael ei gynnal yn ystod wythnos hanner tymor. Clicwch yma am fwy o wybodaeth.
CROESAWU MR GERAINT THOMAS I'R GWASANAETH
» Rhai o ddisgyblion yr ysgol gyda Mr Geraint Thomas yn ystod ein gwasanaeth boreol.
Rhannodd Mr Thomas wybodaeth am y 'Backpack Project', a byddwn ni fel ysgol yn cyfrannu at y prosiect hwnnw. Cliciwch yma i ddysgu mwy
» Dangosodd Mr Thomas y fideo yma i ni.
Mae'n egluro sut y mae'r prosiect yn gwella bywydau plant ym Malawi.
Cliciwch arno i'w wylio.
Mae croeso i ddisgyblion yr ysgol ddod ag eitemau i'r ysgol er mwyn llenwi'r gwarfagiau. Mae'r llun isod yn dangos pa fathau o eitemau sydd eu hangen.
TAITH BLWYDDYN 3 O GWMPAS Y DREF
» Cylch lluniau y daith o gwmpas y dref.
I weld y casgliad fel set cliciwch yma
Ar ddydd Gwener, y 9fed o Fedi, aethon ni ar drip o amgylch y dre’. Dechreuon ni wrth weld cadair Gwenallt a enillodd yn Eisteddfod Bangor 1931. Yna aethon ni drwy’r fynwent a heibio bedd Gwenallt. Yna, pasion ni Swyddfa’r Urdd, ac yna gweld safle’r ysgol gymraeg gyntaf, lle oedd dim ond 7 o blant. Aethon ni nesaf i Lle’r Ffald lle redden nhw yn gofalu am anifeiliaid strae. Yna i Stryd y Poplys a cwrdd â Mr a Mrs Morgan, a rhoddon nhw fisgedi a sgwash i ni! (mmm…) Yn Rhes y Poplys roedd arfer bod coed a nant yn rhedeg trwyddo. Wedyn aethon ni at Stryd y Crwynwr a dwedodd Mr Morgan (y gofalwr) ychydig o’i hanes, roedd arfer bod ffwrn wal yno. Yna, aethon ni heibio i Morris and Bates, roedd Morris and Bates yn arfer bod yn ffatri haearn. Wedyn aethon ni heibio’r hen Ysgol Gymraeg (roedd Mami’n mynd yna). Aethon ni heibio Banc y Ddafad Ddu (y banc cyntaf yng Nghymru yn ôl y sôn.) Yna aethon ni i’r parc (hwre!), yna lan i’r castell. Mae 13 carreg ac enwau’r siroedd arnynt. Yna roedd pawb wedi cael llun o dan yr angel heddwch i gofio pawb sydd wedi marw yn y rhyfel.
Newyddion Hydref 2011 »
© Yr Ysgol Gymraeg, Coedlan Plascrug, Aberystwyth, Ceredigion. SY23 1HL
Rhif ffôn : 01970 617613 | Rhif ffacs : 01970 636742 | swyddfa@ysgolgymraeg.ceredigion.sch.uk